October, 2009 | Alexander skryf Afrikaans
Posted on 31 October, 2009 23 March, 2011
Afrikaans en voetbal
Gisteraand het ek na die Zeitgeist Duitse kroeg toe met Johan, Willem, Chris, Natasha en Ron gegaan en ons het lekker gekuier. Dit het my aan die dae van die oorspronklike Afrikaanse koffiekroeg herinner en ons het gesels en gelag in Afrikaans en Engels. Ek kan nie sê dat ons al die wêreld se probleme uitgesoort het maar miskien ander keer. So dink ek ons sal weer op ‘n meer gereelde basis ontmoet en miskien ‘n paar meer potgooie maak en hopelik ook ‘n paar ander sprekers vind.
Vanaand het ek na die Arsenal teen Tottenham Hotspurs wedstryd toe gegaan, die North London Derby. Ons, Arsenal, het nie sedert 1999 teen Spurs in die liga verloor nie en het elke seisoen sedert 1994-95 bo hulle gekom. Hierdie seisoen is Spurs baie hoopvol en praat in die koerant hoe hulle nou so goed soos ons of beter is so almal was baie opgewonde toe hulle na Emirates Stadium gekom het. Twee ooms en hulle kinders in Johannesburg is ook Spurs bewonderaars. Hulle sal altyd teleurgestel wees.
Wat kan ek sê, ons het hulle goed geklop, dit was 3-0. Ons het twee doele binne 11 sekondes gekry – die snelste twee doele ooit in die liga – en toe was daar net een span in die wedstryd. Dit was fantasties en ons almal het gesing en gelag en die atmosfeer onder ons was briljant, beter as ‘n mens kon glo.
Hulle afrigter klink so bitter op die radio as hy probeer verduidelik wat plaasgevind het en hoe hulle heeltemal gedonner is, hy weier om te erken hoe beter ons was en sê “there wasn’t a good goal amongst them” en “I could see us certainly getting a big result”. Ja ek verstaan hoe ‘n afrigter moet praat en hy wil moedig lyk, maar niemand stem saam met hom nie, dis baie snaaks. Dis hoe jy die verskil tussen ‘n goeie span en baie goeie span ken, die bekwaamheid van die baie goeie span om iets so skouspelagtig te kan doen dat dit die wedstryd verander, iets wat die ander span kan nie doen nie. Hulle was te besig om te sê hoe goed hulle is en toe het ons hulle gewys dat dit nie so is nie. Man, dit was was uitstekend. Vanaand is ons nes altyd die konings van noord-Londen.
Posted on 27 October, 2009 27 January, 2010
Posted on 26 October, 2009 15 November, 2009
Om by die huis te werk
Ek is hierdie week weer op vakansie, ek gaan nie na die kantoor toe nie. Die idee is dat ek vir my CIMA wet eskamen sal kan studeer. Die realiteit is dat ek veel werk het om te doen en dis nou baie belangrik dat ek dit afhandel. Gelukkig het ek ‘n werk skootrekenaar so ek kan inteken en werk, as ek kan uitwerk hoe alles daarop te doen – ek is nie die slimmste ou met rekenaars nie!
Hoe pret, hoe tipies van my.
Posted on 22 October, 2009 23 October, 2009
Ek sal moet luister tensy ek net by die bar bly
Ons het reeds kaartjies gekoop – ek gaan vir Saracens juig – maar ons het nie besef dat ons na Bok van Blerk sal moet luister nie. Jy onthou toe ek oor die veramerikaansevoetbalisering van rugby geskryf het, maar ek het nooit hierdie situasie voorspel nie. Miskien het ek nie verduidelik dat ek nie van Bok van Blerk en sy liedjies hou nie.
Posted on 21 October, 2009 21 October, 2009
Ek slaag in een eksamen en verwag in die toekoms om in anders te sukkel
Dit was geen verrassing dat ek ‘n paar weke gelede my CIMA eksamen gedop het nie; ek moet erken dat ek baie min oor bestuursrekeningkundige ken so gister het ek dit weer geskryf. Jy skryf hierdie eksamens op die rekenaar dus vind jy dadelik uit as jy geslaag of gedop het. Jy moet 50 persent of meer kry en op hierdie keer was ek nie die ou wat gedop het nie. Ek het 50 persent gekry. Ja, ek sal in die komende modules sukkel. Sal ek my droom kan volg om ‘n rekenmeester te word…
Posted on 13 October, 2009 15 November, 2009
Posted on 7 October, 2009 13 October, 2009
Nuwe chilli plante
Hier’s my nuwe chilli plante in my kantoor. Tans groei omtrent twintig chillis. Ek het vier ander plante by die huis waarop ‘n klompie chillis ook groei. Ongelukkig is die uitsig deur die venster uit nie so goed soos my ou sitplek nie.
Die chilli plante is die enigste susksevolle aspek van my huidige werk
Posted on 5 October, 2009 5 October, 2009
Môreoggen skryf ek my tweede CIMA eksamen, Fundamentals of Management Accounting of Fundamentele van Bestuursrekeningkunde. Ek kan nie sê dat ek dink ek sal slaag nie maar wie weet wat sal gebeur. As ek druip, mag ek dit weer skryf want ek is nog beginner en ek leer nou net hoe om te tel en om op te tel. Moenie lag nie, dis baie moeilik vir my!